钦定古今图书集成/方舆汇编/职方典/第1091卷 > 邵武府公署考 通志
## 钦定古今图书集成/方舆汇编/职方典/第1091卷 > 邵武府公署考 通志

本府

邵武府治　在城西隅。宋太平兴国四年，置邵武军，知军张度创建。后屡毁屡建。元改为府。至明万历七年，知府岳锺英新之。三十七年，大水冲坏，复重修焉。中为正堂，堂南为台，东西两廊为吏六房。前为戒石亭，为仪门。又前为大门，上为谯楼，北为穿堂，为后堂。知府宅在后堂北。崇祯间，复修谯楼及大门甬道，稍易《其向》。

皇清顺治四年，重修正堂、后堂及仪门。康熙七年、知

府汪丽日修葺谯楼及正堂，重建“师帅” 、“保釐” 二坊。康熙二十一年，知府张一魁重建两廊六房。土地祠在仪门外东。寅宾馆在仪门外西。申明亭在谯楼外西。旌善亭在谯楼外东。

同知衙　在府治东

通判衙　在府治西

推官衙　在同知衙南

知事署　在推官衙南

检校署　在照磨署南

清军馆　在府治东

督粮馆　在府治东南

理刑馆　“在府治东” ，今废。

经历司　在仪门外西

照磨所　在府治东南，今废。

司狱司　在仪门外西

察院公馆　在府治东。明弘治间，知府夏英建。

皇清康熙十五年，毁于寇。

布政分司　在府治东南延福院故址。明正统间，知县颜宗建。其后知府史绅、王钫、邢祉相继增建。今废。

建南道公馆　“在府治西北。明隆庆四年，知府赖嘉谟建。万历间，知县宋良翰重修。”

皇清康熙六年，裁官。十年，新设巡道兼摄延、建、邵三

府事。二十一年，知府张一魁重新修建。

武平道公馆　在府治南少东。明弘治间，知府夏英建，今废。

阴阳学　，在谯楼外之西。

医学　在谯楼外之西

僧纲司　在惠林寺

道纪司　在元妙观

惠民药局　在忠爱坊。久废。

常丰仓　在中镇坊。其阴凿池，引石枧水注之，以防火患，为“护火池。”

豫备仓　在城南隅

皇清康熙十年重建。旧有东仓，在十二都拿口市西。

仓在四十六都潭山市。南仓在三十二都大阜冈。北仓在五十三都水北街。今俱废。

社仓　、举子仓　宋时建，今废。

邵武县治　在府治东。宋太平兴国四年创建，明万历间毁，知县商周祚重建。中为县治堂，左为架阁库，右为常盈库。堂西北为知县宅，吏六房，列两廊。廊后吏舍。县丞宅在县堂东北。主簿宅在县堂西。典史宅在县丞宅南。土地祠在仪门外东。寅宾馆在仪门外西。

皇清康熙十五年，尽毁于寇。十七年，知县崔《岳宗》重。

建正堂，知县吴朝选继成之。县狱在寅宾馆之北。申明亭在大门外东。旌善亭在大门外西。水口巡检司　在县东十六都。即宋元水口寨地。

税课司　在县治东南。今毁。

拿口公馆　在县东二十二都拿口市。

南仓公馆　在县南三十二都大阜冈。

外县

光泽县治　在杭川南，旧唐财演镇地。宋太平兴国四年，即其地为县治。明洪武元年，镇抚洪忠撤而大之。万历间，知县罗希尹重建。中为正堂，堂右为幕厅，为架阁库。后堂北之左为思补居，又北为知县宅。宅北有楼，曰“拱北。” 吏六房列于两廊，廊后为吏舍。县丞宅在县堂东。主簿宅在县丞宅南。典史宅在县堂东。仪门外，东为“寅。”

《宾馆》为县狱。《旌善亭在谯楼外东》，《申明亭在谯楼外西》。

皇清康熙十一年，令王吉重修正堂，建私衙于后堂。

背。二十二年，令《金鸣凤》复修谯楼仪门及六房。鼎建书室于私衙内北隅。

察院公署　在县治东城隍庙左，即武平道地。今废。

布政分司　在县治西南一里许，龙兴观左。今废。

府馆　在县治东南，即旧射圃地，今废。

大寺寨巡检司　在杉关。按《县志》：旧在县北二十二都，元至正五年，迁于止马市。明洪武三年，迁建今所。

税课司　按《县志》，在县治东门外平济桥背夫人庙下手。

皇清顺治年间，改县西弘济坊“惠应灵济祠”收揽过。

税

阴阳学　，在县治西。明洪武十八年，改惠民局为之。

医学　明正德年间，并二学为一。

僧会司　在县西龙兴寺，坐谯楼外东边。道会司　在县西龙兴观，坐谯楼外西边。际留仓　在县治东。旧在仪门外。明洪武六年，令卢充闾建于县南后街，岁贮俸廪，并养济院月粮。弘治元年，令刘俊移建南门城内山上，东西二廒，改名“常丰。”

皇清顺治间，圮。康熙二十五年至三十二年，知县张

彭于县丞衙旧址，共建义仓七所，计三十三间。又于废察院司建仓二所，计十一间。

豫备仓　有四，东仓在县东灵济保，西仓在县西长城保，南仓在县南虎跳保，北仓在县北崇仁保。今俱废。

养济院　在县东涵春门外。明洪武三年令刘克明建。正德四年令王俨修。嘉靖二十一年令纪穆修圮。万历四十二年推官程登龙重修。泰宁县治　在𬬻峰左杉溪之阳。唐乾符间为归化镇，后升为县。明洪武三年知县陈㧑重修。九年知县罗定以宇朽基隘，拓建。中为县治，堂架阁库在堂东北。按《县志》，今改在西北，县库附焉。堂南为庭，东西为两庑，戒石亭当庭中。前为仪门，又前为大门，上为谯楼。北为穿堂，为后堂，又北为知县署。堂之东为县丞宅，即宋丞厅址，今裁革。西为主簿厅，即宋主簿厅址，今裁革。东南为典史宅，即宋尉宅址。吏舍在堂西南。土地祠在仪门外东。寅宾馆在仪门外西。旌善亭在谯楼外东。“申明亭” ，在谯楼外西。县狱，在衙前街医学之左。后堂门旧从穿堂折而东，又折而西，入内署中，间以屏墙，布置曲折。

皇清顺治十年，令王誉命易其门，使直入《屏墙居中》。

左曰《丹台》，右曰《碧院》，俱设栅栏。

布政分司　在县治南，今废。

武平道公馆　在县治东。今废。

府馆　在县治西，谯楼之右。

税课司　在县治南利济桥西。

阴阳学　在县治西𬬻峰之麓。按《县志》，即元尉司故址。

医学　在县治南，即宋《惠安局》故址。

僧会司　，即𬬻峰寺，今为“天王寺。”

道会司　在龙山观

际留仓　在县治南鼓楼之东。

豫备仓　有四：东仓在朱口保墟上，西仓在依口保墟上，南仓在永兴保大均，北仓在长兴保下旬。皆储粟以备荒。创于明初，本隋、唐义仓，朱子“社仓” 良法也。今惟东、南二仓尚在，而西、北二仓仅存荒基。其所储者，总寄于际留仓中。养济院　按《县志》“在西郊社稷坛之东。”

建宁县治　在凤山之东、濉江之北。原为镇南。唐间建县治。宋咸淳六年，知县程梦桂又拓而大焉。明洪武二年，知县程思道缮理，规制始备。嘉靖间，知县孙太学重建，左为幕厅、右为藏库、为架阁库。东西为六房。堂后少西为知县宅。西廊后为吏舍。县丞宅在堂东，主簿宅在堂西，典史宅在堂东。仪门内为戒石亭。仪门外东为土地祠、寅宾馆，西为县狱，又前为谯楼，为大门。门外左为“旌善亭” ，右为“申明亭。”

皇清顺治十四年，后堂川堂圮令温光涵重建十一。

年火，延谯楼及总铺诸亭。十七年，令袁植重建察院公署　在县治东南城隍庙左。明嘉靖三十五年，知县孙太学重拓建。

布政分司　在县治左，今废。

武平道公馆　在布政分司右，今废。

府馆　在武平道左，今废。

税课司　在县治东，今废。

河泊所　在县治北，今废。

阴阳学　在县大门外

医学　旧在宣化坊，后以其地为布政分司。初拟“朝天门外西边官地” 改建，后未果。今造店四间，岁收赁资给医生市药。

僧会司　在长吉门外，今废。

道会司　在县治东城隍庙左，即旧府馆也。际留仓　在县治北。

豫备仓　有四，东仓在黄舟保，西仓在富田保，南仓在在城保，北仓在黄溪保，今俱废。

养济院　在水南贞节坊。旧在县治西昼锦坊。明正德间，邑令周必复徙建今所。旧有仁寿庐，在县东。宋宝祐间，邑令廖邦杰买地一区，创屋一十二间，虚堂二间，厨厕各一所。又拨绝户田若干赡之。今废。